10 Briged Para

10 Briged Paratrooper - dikenali sebagai 10 PARA - asasnya adalah satu briged infantri dalam cawangan Tentera Darat Malaysia yang dipertingkatkan menjadi satu pasukan elit didalam ATM. 10 PARA adalah elemen Pasukan Aturgerak Cepat, PAC ATM.

 Sejarah 
Peranan 10 Para ini pada mulanya adalah sebuah pasukan serangan negara pada masa berlakunya peperangan atau darurat. Penubuhan Briged Payung Terjun ini telah dicadangkan oleh badan penasihat pertahanan Malaysia pada akhir tahun 1970an sebagai salah satu daripada rancangan pemodenan bagi sistem ketenteraan Malaysia. Pada asalnya rancangan ini tidak mendapat sebarang sokongan daripada pihak kerajaan yang dianggap berpunca dengan kaitan terhadap formasi briged ini yang bakal menjadi kesangsian oleh negara jiran, khasnya Singapura.

Pada bulan November 1988, Malaysia tidak mampu menyahut permintaan untuk bantuan oleh Maldives semasa negara itu dicerobohi oleh organisasi pengganas upahan Tamil. Atas ketidakmampuan untuk memberi bantuan dengan segera, panglima angkatan tentera Malaysian telah mengemukakan penubuhan unit payung terjun dalam organisasi Tentera Darat Malaysia.

 Perihal 
 1988 – satu batalion infantri Tentera Darat Malaysia daripada Batalion ke-8 Rejimen Renjer Diraja telah mendapat latihan payung terjun dan peranan tradisinya sebagai infantri biasa telah ditukarkan kepada batalion payung terjun. Batalion ini menjadi pasukan pertama aturgerakcepat terbaru.
 1990 – Batalion ke-9 Rejimen Askar Melayu Diraja dan Batalion ke-17 Rejimen Askar Melayu Diraja telah menerima kelayakan dan menyertai pasukan aturgerakcepat.
 10 Oktober, 1994 – Perdana Menteri Malaysia, Dato’ Seri Dr Mahathir Mohamad (sekarang Tun) telah merasmikan penubuhan Briged Infantri ke-10 Malaysia sebagai Briged ke-10 Payung Terjun.
 Oktober, 1994 - 10 Para menerima latihan aturgerakcepat, dibantu oleh elemen pasukan Khusus Grup Gerak Khas Tentera Darat Malaysia dan PASKAL Tentera Laut Diraja Malaysia dan dengan melengkapi sokongan operasi oleh TLDM dan TUDM. Di sekitar pertengahan latihan berupa senario menawan semula Lapangan Terbang Antarabangsa Langkawi, Kedah daripada penceroboh oleh Pasukan Aturgerak Cepat (PAC) diterajui oleh batalion ke-8 RRD (Para).

 Peranan 
300px|thumb|kiri|Anggota-anggota elit 10 Briged Para semasa operasi menggempur lokasi pengganas semasa latihan Ops Pasir di Pulau Berhala, Sabah pada 13 November 2007. Anggota hadapan didapati bersenjatakan mesingan FN Minimi.
10 Briged Para mempunyai berbagai-bagai kemahiran sepertimana tarafnya sebagai sebuah pasukan elit Tentera Darat. Atas sebab itulah juga, 10 Briged Para diakui mempunyai kelebihannya yang tersendiri dan mampu diaturgerakkan dalam masa yang singkat untuk bergerak ke atas mana-mana kawasan operasi sejajar dengan cogankata briged ini -Tindak Pantas.

Kepantasan unit elit 10 Briged Para ini secara tidak langsung telah memberi satu kelebihan kepada Angkatan Tentera Malaysia (ATM) dalam melaksanakan misinya bagi memastikan keamanan negara terus dikekalkan sehingga sekarang. Dari segi kebolehan, 10 Briged Para adalah pasukan elit payung terjun yang setanding dengan lain-lain pasukan payung terjun di luar negara, misalnya Delta Force Amerika Syarikat. 10 Briged Para sememangnya adalah sebuah pasukan elit yang mantap tetapi pada masa yang sama sentiasa mempunyai sikap merendah diri dan tidak gemar mendabik dada atas kebolehan yang ada. Semangat setia kawan (esprit-de-corp) menjadi teras utama pasukan ini dan juga boleh diumpamakan sebagai sebuah pasukan yang mengutamakan hubungan silaturahim antara setiap anggota dan pegawai-pegawai atasan.

 Identiti Beret Merun 10 Para 
Anggota 10 Para memakai beret merun melambangkan entitinya sebagai pasukan elit. Beret Merun yang dipakai oleh pasukan elit ini juga dikenali sebagai Pegasus @ (APAC)=Asas Pasukan Aturgerak Cepat. Pegasus bermaksud kuda terbang iaitu seekor kuda yang mempunyai sayap dan banyak terdapat di dalam cerita mitos masyarakat barat, khasnya mitos masyarakat Greek. Kehebatan nama haiwan ini telah digunakan oleh pasukan Paratrooper British sewaktu mereka melaksanakan ujian pemilihan ke atas anggota tentera darat British sebelum mereka layak diterima sebagai anggota Paratrooper dan seterusnya layak memakai beret merun. Dalam formasi ini antara syarat untuk melayakkan pemakaian beret merun adalah lulus kursus asas payung terjun dan berjaya menamatkan kursus penyesuaian Beret Merun (Pegasus) Lanjut.

 Insignia 
Motto
Motto bagi 10 Para dikenali sebagai Tindak Pantas.

Lagu perbarisan
Lagu perbarisan 10 Para ialah Tiada Misi Terlalu Sukar, Tiada Pengorbanan Terlalu Besar, Tugas Diutamakan.

Beret berwarna merah manggis (maroon)
Digelar sebagai Pegasus. Melambangkan identiti pasukan 10 Para dan juga melambangkan unit payung terjun tentera British semasa Perang Dunia Kedua.

Sayap Berdarah
Gelaran kepada sayap penerjun yang dipakai oleh setiap ahli payung terjun 10 Para. Gelaran ini diberi sempena memperingati pengorbanan pegawai dan anggotanya sepanjang penubuhan pasukan ini.sayap ini juga diguna pakai oleh anggota 69 KomandoPGK PDRM.

Genggaman PARA
Melambangkan gabungan lima jari dalam satu genggaman. Ia melibatkan kesatuan kepimpinan dan disiplin anggota 10 Para sama ada dari peringkat atasan hinggalah ke peringkat bawahan. Kesemua jari mempunyai maksudnya yang tertentu. Ibu jari mewakili Pegawai Tinggi Rejimen, jari telunjuk mewakili Kolonel Rejimen atau Pegawai Memerintah, jari hantu mewakili pegawai berpangkat RSM, KSM dan PTT kanan, jari manis mewakili PTT Rendah dan jari kelingking mewakili anggota pangkat rendah. Genggaman menunjukkan maksud semangat bersatu hati dikalangan warga 10 Briged Para didalam melaksanakan setiap tugas dan tanggungjawab yang diberikan.

 Latihan 
Mana-mana yang ingin menyertai pasukan ini dikehendaki lulus dalam ujian fizikal atau dikenali sebagai Latihan Semangat Waja sebelum layak memakai beret Pegasus dan Sayap Berdarah.

Latihan Semangat Waja ini terdiri daripada:
 Senaman perang
 Larian hutan berpaya
 Mara lasak sejauh 12 kilometer
 Pelaksanaan serbuan khas
 Latihan 5 kilometer bagi membolos dan mengelakkan diri
 Latihan abseilling
 Latihan rapelling
 Junam selesa
 Jalan laju 22 kilometer
 Mendaki Gunung Ledang
 Ikhtiar hidup
 Pandu arah 33 kilometer
 Berjalan lasak 65 kilometer
 Mendayung perahu tempur sejauh 32 kilometer
 Berlari sejauh 7 kilometer
 Merentas desa
 Larian balak
 32 kilometer bagi larian berpasukan
 Larian 42 kilometer
 Kawad tempur seksyen dan platun
 Kemahiran mengendalikan senjata

Latihan ini untuk ujian mental dan fizikal yang melayakkan diri seseorang itu untuk menyertai pasukan ini.

Latihan khas pula meliputi:
 Operasi pendaratan secara taktikal melalui udara (TALO)
 Latihan payung terjun
 Latihan tempur jarak dekat (CQC)
 Latihan penerjun bebas (HALO/HAHO)
 Kursus penembak tepat
 Kepakaran menggunakan bahan letupan
 Kebolehan menembak
 Menembak pantas

Setelah berjaya menamatkan kursus, upacara pemakaian Beret Merun dan Sayap Berdarah kepada pegawai dan anggota akan disempurnakan oleh Panglima 10 Briged Para.

 Lagu 10 Briged Para - TINDAK PANTAS 

 Briged Para Aturgerak Cepat
 Pantas Menentang Musuh Negara
 Tidak Mengira Ribut dan Taufan.
 Dari Udara Datang Melawan

 Beret Merun Kemegahan Kami
 Lambang Kegagahan Wira Sejati
 Sayap Di Dada Sebagai Bukti
 Tindak Pantas Cogankata Kami

 Briged Para Rela Berkorban
 Tiada Misi Terlalu Sukar*Tiada Pengorbanan Terlalu Besar
 Tetap Tugas Diutamakan

 Tiada Pengorbanan Terlalu Besar
 Tetap Tugas Diutamakan

 Kelengkapan 

  Senjata Pistol Senapang Patah Submesingan Raifal/Karbin Sniper Rifles Mesingan Beretta M92F/S Remington M870 HK MP5SD2 Colt M4A1 SOPMOD Block I Acc-Int. PM FN MAG Browning HP Mk.3  HK MP5SD3 Colt M16A1 Model 653 MacMillan M96 FN Minimi Colt M1911A1   Steyr AUG  HK 11A1 Glock 19     HK P9S     HK USP9    Sig Sauer P226   Vektor SP1

  Data Senjata Pelancar Roket dan Grened Pelancar Grened Negara Anti Kereta Kebal Negara Pertahanan Udara Negara M203   AT-4  Starburst  M79   Carl Gustav recoilless rifle  SA-16 Igla 9K310  Milkor MGL   M72 LAW  Misil Anza Mk.II  Eryx SRAAW  Blowpipe 

 Komposisi 2008 

Pada Ogos 2006, 10 Para berpangkalan di Kem Terendak, Melaka dan terdiri daripada:
 3 Batalion Elit Para:
 Batalion ke-9 Rejimen Askar Melayu Diraja (Para)
 Batalion ke-17 Rejimen Askar Melayu Diraja (Para)
 Batalion ke-8 Rejimen Renjer Diraja (Para)
Batalion ke-18 Rejimen Askar Melayu Diraja (Para)

 Rejimen Artileri Diraja
 Rejimen Pertama Artileri Diraja (Para)

 Skuadron Kereta Perisai
 Skuadron Armor Diraja (Para)
 dilengkapi dengan senjata Alvis Scorpion buatan British dengan 90mm Cockerill Mk III gun dan Stormer APCs dengan 20 mm Oerlikon Contraves guns. Skuadron kereta perisai dikenali sebagai Skuadron "B" Armor ke-11 dan dihantar sebagai komponen kepada 10 Para pada tahun 1992.
 unit sokongan meliputi
 Kompeni Bantuan (Para)
 10 Skuadron Semboyan Diraja (Para)
 Kor Polis Tentera Diraja (Para)
 361 Bateri Rejimen Artileri Diraja PU (Para)
 Kompeni Perubatan (Para)
 10 Skuadron Askar Jurutera Diraja (Para)
 Platun Pandu Udara

 Trivia 
Selain Brigedier Jeneral Suhaimi, terdapat beberapa pemimpin berjaya dilahirkan oleh Briged ini. Antaranya ialah mantan Panglima Tentera Darat, Jeneral Tan Sri Md. Hashim Hussein, Jeneral Dato' Muhammad Ismail Jamaluddin, Mantan Timbalan Panglima Tentera Darat, Leftenan Jeneral Dato' Masood Zainal Abidin juga Mantan Panglima 1 Divisyen, Leftenan Jeneral Dato' Muhammad Effendi Mustaffa dan Panglima 1 Divisyen sekarang iaitu Mej Jen Dato' Mazelan bin Kasap. 10 Briged Para yang mempunyai taraf sebagai pasukan elit Angkatan Tentera Malaysia ini bukan sahaja disertai oleh golongan lelaki, malahan juga turut dianggotai oleh paratrooper wanita.

 Operasi 
Pada tahun 2000, 10 PARA terlibat dalam operasi Ops Pasir di Sabah untuk menentang pencerobohan pengganas daripada kumpulan militan daripada Filipina daripada mencerobohi perairan Malaysia. Kumpulan ini terdiri dari Batalion Infantri Para. Pada bulan Mei 2006, 209 anggota daripada 10 PARA dihantar ke Timor Leste dalam Operasi Astute. Malaysia Sends 209 Soldiers To Help Quell Unrest In Timor Leste . Bernama. 26 Mei, 2006.

 Operasi-operasi lain 
Unit ini turut terlibat dalam operasi-operasi seperti:
OperasiNegaraTahun Malaysian Medical Team (MASMEDTIM), Chaman     MASMEDTIM, Kashmir     MASMEDTIM, Acheh     Operasi PADANAN SIPADAN ISLAND RESORT (Ops Pasir)    2000 Operasi AstuteMalaysia Sends 209 Soldiers To Help Quell Unrest In Timor Leste . Bernama. 26 Mei 2006.  20px|bingkai Timor Leste  2006 MALCON-UNIFIL 2007-2013    2007 Insiden Genting Sempah    2007 Gerila Sulu di Kampung Tanduo Lahad Datu Sabah  (Ops Daulat)    2013

 Portal Para 
 Portal Para - 10 Briged Para

 Portal 17 RAMD 
 Portal 17 RAMD - 10 Briged Para

 Rujukan 

 Pautan luar 

Kategori:Pasukan elit Malaysia
Kategori:Unit udara dan formasi